[image: image1.wmf][image: image2.wmf]РЕПУБЛИКА БЪЛГАРИЯ


Министерство на околната среда и водите


Регионална инспекция по околната среда и водите – Монтана

Д О К Л А Д

за извършена комплексна проверка на  Община Чипровци за обект „Спортен комплекс в гр. Чипровци“ на основание Заповед № РД – 178/20.06.2017 г. на Директора на РИОСВ – Монтана


Извършената на 21.06.2017 г. проверка е с цел провеждането на планов текущ контрол по компоненти и фактори на околната среда, съгласно изискванията на ЗООС, ЗВ, ЗОПОЕЩ. Съставен е констативен протокол № КПКД – 43/21.06.2017 г.

„Спортен комплекс в гр. Чиипровци“ е изграден и въведен в експлоатация през 2016 г. Същият включва футболен стадион, плувен басейн, тренировъчни площадки, сграда с административни и битови помещения, както и ПСОВ за механично и биологично пречистване на отпадъчните води. 
На община Чипровци, за експлоатация на съоръженията е издадено разрешение от БДДР за ползване на воден обект, р. Чипровска Огоста за заустване на отпадъчни води.

В момента на проверката съоръженията се подготвят за летния сезон, обработват се и поливат тревните площи, както  и се почиства плувния басейн.
При проверката, съгласно изискванията на ЗОПОЕЩ  не е представена собствена оценка за възможни случай за непосредствена заплаха от екологични щети и на случай на причинени екологични щети, за което на кмета на общ. Чипровци е дадено предписание за изготвяне на същата в срок 21.07.2017 г.

